**ТЕХНИЧЕСКА СПЕЦИФИКАЦИЯ**

За обществена поръчка с предмет: „Инженеринг за изграждане на магерница в гробищен парк, с.Студена „

**I.ПРЕДМЕТ НА ОБЩЕСТВЕНАТА ПОРЪЧКА**

Инженеринг за изграждане на магерница в гробищен парк - с. Студена УПИ VІІІ, кв. 75, с. Студена, община Перник

**II. СИТУАЦИОННО РЕШЕНИЕ**

Сградата ще бъде ситуирана в североизточната част на гробищния парк, при спазване на определените сервитутни отстояния.

##### ІІІ. ФУНКЦИОНАЛНО РЕШЕНИЕ

Сградата следва да бъде решена на едно ниво, без сутерен:

На К ± 0,00 следва да се предвиди салон за посетители, кухненски бокс и два санитарни възли.

Кухненският бокс е предназначен за подготовка на почерпка за траурни ритуали. Предвидено е разполагането на една кухненска мивка и кухненски шкафове (горни и долни).

При входа на сградата следва да се предвиди покрита тераса. В част „Вертикална планировка“ следва да се предвидят и изпълнят алеи осигуряващи достъп да сградата.

Достъпът на хора с двигателни увреждания се осъществява от югозапад, по къса рампа към нивото на терасата.

**ІV. СТРОИТЕЛНО РЕШЕНИЕ**

Сградата следва да бъде проектирана и изпълнена от метална конструкция и термопанели.

Предвижда се да се използват следните минимални антикорозионни покрития за металната конструкция:

- Два слоя алкиден грунд с гарантирана обща дебелина - 80 микрона, Преди полагане

на грунда елементите следва задължително да се обезмаслят и почистят от ръжда.

- Един слой алкиден емайл лак по цвят указан от инвеститора.

Термопанелите следва да отговарят на действащите стандарти и да са с минимална дебелина 50мм.

Предвижда се монтажа на PVC дограма, PVC профил с пет или повече камери с минимум двоен стъклопакет е едно обикновено - отвън и едно нискоемисионно стъкло - от вътре. Изискване за коефициент на топлопреминаване на сглобената единица (при отчитане влиянието на PVC профил, стъклопакет и дистанционер) U ≤ 1,40 W/m2K.

Предвижда се изграждане на ел. инсталация и монтаж на LED осветителни тела.

Изграждане на водопроводна и канализационна инсталация, както и изграждане на септична изгребна яма с капацитет минимум 3м3.

**V. ДОВЪРШИТЕЛНИ РАБОТИ**

Предвидените материали за довършителни работи следва да съответстват на функцията на помещенията и са както следва:

* подови настилки – видим шлайфан бетон
* стени – термопанели, фаянс
* тавани – термопанели

Видимата метална конструкция следва да се обработи с алкиден емайл лак по цвят указан от инвеститора.

При изпълнение на предмета на поръчката следва да се достави и монтира следното оборудване и обзавеждане:

* Климатици -2 бр.
* Кухненски бокс – горни и долни шкафове, мивка, батерия и др.;
* Обзавеждане за тоалетна – тоалетна чиния, мивка, батерия, аксесоари за тоалетна и др.
* 6 бр. маси с минимални размери 75/160 мм;
* 12 бр. пейки с минимални размери 45/160 мм.

**VІ. ИНСТАЛАЦИОННО РЕШЕНИЕ**

Предвижда се изграждане на ел. инсталация и монтаж на LED осветителни тела.

Изграждане на водопроводна и канализационна инсталация, както и изграждане на септична изгребна яма с капацитет минимум 3м3.

Отоплението ще бъде с 2 бр. климатици.

Да се предвиди вентилация на санитарните възли.

VII.ТЕХНИЧЕСКИ ПОКАЗАТЕЛИ

### 1. Застроена площ, заедно с покритата тераса – минимум 70,00 м2

2. Разгъната застроена площ, заедно с покритата тераса – минимум 70,00 м2

3. Градоустройствени показатели:

Площ на парцела – 5588,00 м2

Плътност на застрояване - 2,4 %

КИНТ – 0,024

**VIII. ПРОГНОЗНА СТОЙНОСТ**

Прогнозна стойност 80 000 лв. с ДДС. Участниците не могат да предлагат по висока стойност от предвидения финансов ресурс.

**IX. СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на дейностите, включени в инженеринга, е минимум 90 (деветдесет) и максимум 150 (сто и петдесет) календарни дни, съгласно техническото предложение на участника , както следва:

1. Срокът за изработването на инвестиционния проект е съгласно техническото предложение на участника в календарни дни и включва времето от получаване на писменото уведомление от страна на Възложителя до предаването на проекта за одобрение;

2. Срокът за изпълнение на строително-монтажните работи е съгласно техническото предложение на участника в календарни дни и включва времето от подписване на Протокол за откриване на строителна площадка и определяне на строителна линия и ниво на строежа до подписването на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година. Спирането на обекта става с Акт за установяване състоянието на строежа при спиране на строителството, съответно възобновяването на строителството става с Акт за установяване състоянието на строежа и строителните и монтажните работи при продължаване на строителството.

3. Срокът за осъществяване на авторски надзор по време на строителството започва да тече от подписването на Протокол за откриване на строителната площадка и определяне на строителна линия и ниво на строежа и приключва с подписването на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**X. ИЗПЪЛНЕНИЕ НА ПРЕДМЕТА НА ПОРЪЧКАТА**

При изпълнение на предмета на поръчката участника следва да извърши следните дейности:

* **Разработване на инвестиционен проект**
* **Изпълнение на СМР**
* **Авторски надзор по време на изпълнението на СМР**

Преди започване на строителството изпълненителя следва да представи за одобрение план за безопасност и здраве и план за управление на строителните отпадъци в случаите, когато се изисква по Закона за управление на отпадъците и план за безопасност и здраве, съгласно чл. 156б от ЗУТ.

**ПРОЕКТИРАНЕ**.

Изготвяне на работен инвестиционен проект, съгласно разпоредбите на ЗУТ и при спазване изискванията на Наредба № 4 от 21 май 2001 г. за обхвата и съдържанието на инвестиционните проекти, като Изпълнителят се съобрази с изискванията на Възложителя, описани в Техническата спецификация, както и техническите правила и норми за проектиране, стандарти, технически указания, ЗУТ и др., на които следва да отговаря проектната документация. Изпълнителят съгласува с Възложителя цветовото решение за визия на сградата.

Всички чертежи във фаза Работен проект, следва да бъдат изготвени на AutoCAD или еквивалентен софтуер, в подходящи мащаби. Към изготвения проект, следва да се представи и подробна количествено-стойностна сметка. Проектната документация да се представи в 5 (пет) екземпляра на хартиен носител и един екземпляр на електронен насител, идентичен с хартиения.

Разплащането на изготвения технически проект ще се извършва след издаване на Разрешение за строеж от Главния архитект на община Перник.

Изготвения технически проект следва да съдържа следните части:

**1. Част „Архитектурна“:**

Следва да се предвиди цялостно решение, визия и разпределение на сградата.

• Обяснителна записка - следва да пояснява предлаганите проектни решения, във връзка и в съответствие с изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж;

• Разпределение – М 1:50;

• Характерни вертикални разрези на сградата – М 1:50;

• Фасади - графично решение за оформяне фасадите на обекта.;

• Решение за фасадната дограма на обекта, отразено в спецификация на дограмата, която следва да съдържа:

Схема на всеки отделен вид прозорец, врата или витрина с посочени растерни и габаритни размери, всички отваряеми части с посоките им на отваряне и ясно разграничени остъклени и плътни части;

- Общия необходим брой на всеки отделен вид прозорец, врата или витрина за обекта;

- Единичната площ и общата площ по габаритни размери на всеки отделен вид прозорец, врата или витрина за обекта;

**2. Част „Конструктивна“**

Следва да се представи проектно решение за конструкцията на сградата и монтажна схема. Следва да се представи подробна спецификация на предвидените за монтаж елементи, предвидените изкопни и бетонови работи.

• Обяснителна записка - съдържа подробна информация относно конструкцията на сградата. Детайлна спецификация на предвидените за влагане изделия с габарити и размери. Към записката се прилага спецификация на предвидените за влагане строителни продукти (материали, изделия) по част конструктивна (ако е приложимо) с технически изисквания към тях в съответствие с действащи норми и стандарти;

• Графична част - детайли за монтажа на отделните елементи и монтажни схеми.

**3. Част „Електрическа“:**

За реализиране на проекта следва да се представи проектна решение за изграждане на електро инсталация, съобразена с предназначението на помещенията.

• Обяснителна записка - описание на възприетите технически решения и спецификация на предвидените за влагане строителни продукти (материали, изделия) по част електро с технически изисквания към тях в съответствие с действащи норми и стандарти;

• Графична част, вкл. детайли за изпълнение.

**4. Част „В и К“:**

За реализиране на проекта следва да се представи проектна решение за изграждане на ВиК инсталация, съобразена с предназначението на помещенията и изграждане на септична изгребна яма с капацитет минимум 3м3.

• Обяснителна записка - следва да пояснява предлаганите проектни решения, във връзка и в съответствие изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж.

• Графична част, технически чертежи, вкл. детайли за изпълнение

**5. Част „Отопление, вентилация и климатизация“:**

За реализиране на проекта следва да се представи проектно решение и изчисления за вида на климатичните тела и оптимално място за монтаж.

• Обяснителна записка - следва да пояснява проектното решение и изчисления за вида на климатичните тела и оптимално място за монтаж

• Графична част, технически чертежи, вкл. детайли за изпълнение.

**6. Част „Енергийна ефективност“**

Следва да се представи решение за постигане на изискванията за енергийна ефективност на новостроящи се сгради.

• Обяснителна записка;

• Технически изчисления;

• Графична част - технически чертежи на архитектурно-строителни детайли и елементи с описание към всеки детайл на геометричните, топлофизичните и оптичните характеристики на продуктите, приложения - технически спецификации и характеристики на вложените в строежа строителни и енергоефективни продукти.

**7. Част „Вертикална планировка“**

Следва да се предвиди изграждане на плочници около сградата и осигуряване на достъп на хора с увреждания.

• Обяснителна записка;

• Графична част.

**8. Проектно сметна документация**

Следва да се изготви обобщена количествено – стойностна сметка, както и отделни количествено – стойностни сметки по отделните части.

**9. План за безопасност и здраве**

Преди започване на строителството изпълненителя следва да представи за одобрение план за безопасност и здраве и план за управление на строителните отпадъци в случаите, когато се изисква по Закона за управление на отпадъците и план за безопасност и здраве, съгласно чл. 156б от ЗУТ.

• С обхват и съдържание, определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.);

• Обяснителна записка;

• Графична част.

Забележка: Навсякъде в текста на настоящата техническа спецификация, както и в цялата документация, където има упоменати търговски марки и/или наименования следва да се разбира „или еквивалент” и да се има предвид от участниците, че могат да предложат и еквивалентни стоки, материали или услуги.

**АВТОРСКИ НАДЗОР.**

Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством експертите проектанти по отделните части на проекта или упълномощени от тях лица при условие, че упълномощените лица притежават квалификация, съответстваща на заложените в процедурата минимални изисквания към съответния експерт проектант и са предварително одобрени от Възложителя.

Изпълнителят, чрез своите експерти, е длъжен да бъде на разположение на Възложителя през цялото времетраене на обновителните и ремонтни дейности.

Изпълнителят се задължава да упражнява авторски надзор в следните случаи:

а/ Във всички случаи, когато присъствието на проектант на обекта е наложително, след получаване на писмена покана от Възложителя;

б/ За участие в приемателна комисия на извършените строително - монтажни работи.

При необходимост от авторски надзор на обекта, Възложителят отправя писмена покана, изпратена чрез куриер, по факс или по електронна поща до Изпълнителя, в срок не по-малък от 24 часа преди датата и часа на посещението за извършването на всеки авторски надзор. Ако авторският надзор се отнася за неработен ден, необходимо е уведомяване 48 часа преди започване на почивните дни. При невъзможност на Изпълнителя да осигури на обекта на посочената в поканата дата експерта проектант изработил частта от проекта, за която е необходим авторски надзор, Изпълнителят се задължава да осигури друг експерт, който да се яви на строителната площадка и извърши необходимия авторския надзор, като този експерт следва да отговоря на същите условия за професионален опит и квалификация като експерта, когото заменя. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава на повикванията на Възложителя.

Авторският надзор ще бъде упражняван след писмена покана от Възложителя във всички случаи, когато присъствието на експерт проектант на обекта е наложително, относно:

• Присъствие при съставяне на и подписване на задължителните протоколи и актове по време на строителството и в случаите на установяване на неточно изпълнение на проекта, заверки - при покана от страна на Възложителя и др.;

• Наблюдение на изпълнението на строежа по време на целия период на изпълнение, на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;

• Изработване и съгласуване на промени в проектната документация при необходимост по искане на Възложителя и/или по предложение на Консултанта, осъществяващ строителния надзор и др.;

• Заверка на екзекутивната документация за строежа след изпълнение на обектите.

**СТРОИТЕЛНО-МОНТАЖНИ РАБОТИ.**

Изпълнението на СМР се извършва в съответствие с част трета "Строителство" от ЗУТ и започва след влизане в сила на разрешението за строеж и след подписване на Протокол за откриване на строителна площадка и определяне на строителна линия и ниво на строежа.

Техническото изпълнение на строителството трябва да бъде изпълнено в съответствие с изискванията на нормативната уредба, отнасяща се към предмета на поръчката, технически правила, техническите спецификации на вложените в строежа строителни продукти, материали и оборудване, и добрите строителни практики в Република България и в Европейския съюз. Изпълнителят по настоящата обществена поръчка, следва да изпълнява СМР, съгласно одобрените инвестиционни проекти и издаденото разрешение за строеж. Строителните и монтажни работи следва да бъдат изпълнени, съгласно условията на договора, изготвения, съгласуван и одобрен инвестиционен проект ведно с приложената подробна количествено - стойностна сметка.

Всички материали, съоръжения, машини, готови продукти и други които се влагат и/или се използват при строително-монтажните дейности на обектите да отговарят на стандарти БДС EN (актуални към датата на прилагане, от Български институт за стандартизация) или еквивалент.

В процеса на изпълнение на строителните и монтажните работи трябва да бъдат съставени всички необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството.

Изпълнителя предава на Възложителя с протокол всички документи , които следва да изготви съгласно действащото законодателство, и необходими за издаване на разрешение за ползване на обекта, включително документите, доказващи съответствието на вложените строителни продукти с изискванията на Закона за техническите изисквания към продуктите, и заверената екзекутивна документация, когато такава следва да се състави.

Изпълнението на строително-монтажните работи (СМР) следва да е при спазване на изискванията на всички действащи към настоящия момент закони, правилници и нормативи, касаещи изпълнението на обекти от такъв характер.

Всички изпълнени СМР трябва да са съобразени с техническите и законови разпоредби, с техническите и технологичните правила и нормативи действащи в Република България.

Разплащането на извършените СМР и дейности по поръчката ще се извършва след съставяне и подписване на протокол за действително извършени и подлежащи на заплащане СМР, по банков път, в български лева, при условията, подробно описани в Проекта на договор.

Всички предвидени за материали следва да се съгласуват с Възложителя преди да бъдат вложени в строежа.

**Изисквания за осигуряване на безопасни условия на труд.**

Изпълнителят следва да предприеме необходимите мерки, във връзка с охраната и осигуряването на безопасността на труда и изпълнение на задълженията си по Закона за здравословни и безопасни условия на труд и НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи. В процеса на строителството съответните контролни органи контролират спазването на правилата и нормите за здравословни и безопасни условия на труд от изпълнителя. Всички разходи, свързани с осигуряването на здравословни и безопасни условия на труд на работниците и защитата и профилактиката на професионалните рискове са изцяло за сметка на изпълнителя. Преди започване на работа всички работници задължително трябва да преминат встъпителен инструктаж.

Изпълнителят е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

**Изисквания за качество.**

Изпълнителят на строителните работи трябва да спазва всички законови и подзаконови изисквания на нормативните актове и стандарти, регламентиращи този вид дейности и определящи необходимото ниво на качество, което трябва да бъде постигнато. Изпълнителят следва да подсигури използването на качествени строителни материали, придружени със съответните сертификати и контрол на качеството на изпълнението на отделните видове работи.

**Други специфични изисквания.**

След завършване на цялостната работа по обществената поръчка, същата се приема с подписване на двустранен Приемо – предавателен протокол. При установяване на нередности и некачествени работи, същите се отстраняват от изпълнителя в най-кратък срок и са за сметка на изпълнителя. Изпълнителят отговаря единствено и изцяло за провеждането и документирането на всички изпитания, присъщи на видовете работи и изискващи се по действащите нормативни документи.

**Гаранционен срок.**

Участникът следва да декларира, че предложения гаранционен срок за отделните видове СМР следва да не е по-малък от минималните срокове за тези видове СМР, определени в Наредба № 2 от 31.07.2003 г. за въвеждане в експлоатация на строежите в РБ и минималните гаранционни срокове за изпълнени строителни и монтажни работи, съоръжения и строителни обекти, предвиден в наредбата. Изпълнителят се задължава да отстранява за своя сметка скритите недостатъци и появилите се в последствие дефекти в гаранционните срокове.

Участникът, избран за изпълнител, следва да влага качествени материали при извършване на строителните работи.

За нанесени вреди на трети лица при изпълнение на поръчката отговорност носи изпълнителя. При нанасяне на щети следва да ги възстановява за своя сметка в рамките на изпълнението на възложената дейност.

**Изисквания за изготвяне на техническото предложение.**

- Техническото предложение на участниците следва да включва минимално съдържанието, описаното по Образец.

- Участниците да изготвят и приложат към техническото си предложение подробен линеен календарен график, диаграма на работната ръка и обяснителна записка относно организацията за изпълнение на поръчката.

- Срокът за изпълнение на предмета на поръчката следва да е описан в Техническото предложение и Линейния календарен график за изпълнение на предмета на поръчката. Срокът за изпълнение на поръчката се представя като цяло число в календарни дни.

- В Линейния календарен график следва ясно да са посочени поотделно конкретните срокове за изпълнение на отделните дейности.

- Ще бъдат отстранени участници, за които е констатирано, че срокът за изпълнение е предложен в различна мерна единица, и/или има разминаване между предложения срок за изпълнение в Техническото предложение и Линейния календарен график, и/или е констатирано несъответствие между информацията в Обяснителната записка и Линейния календарен график, и/или е предложен срок за изпълнение, който не е съобразен с определените минимален и максимален срок за изпълнението на поръчката, посочени в документацията за участие и в обявлението.

**XI. МИНИМАЛНИ ИЗИСКВАНИЯ ЗА ТЕХНИЧЕСКИ ВЪЗМОЖНОСТИ И КВАЛИФИКАЦИЯ**

Участникът трябва да докаже, че разполага с необходимите специалисти за предоставяне на всички услуги и работи, нужни за качественото изпълнение на обекта. Предлаганият ключов персонал от участника трябва да има изискуемия опит, изрично посочен от възложителя в документацията и обявлението. Участникът трябва да разполага минимум със следните специалисти:

**ПРОЕКТАНТСКИ ЕКИП:**

o **Част „Архитектурна“:**

- Ръководител на екипа Експерт с висше образование, образователно-квалификационна степен " магистър, или еквивалент , специалност „Архитектура“ или еквивалентна съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „Конструктивна“**

- Експерт с висше образование, образователно-квалификационна степен магистър/бакалавър или еквивалент , по специалност Промишлено и гражданско строителство и/или Технология и механизация на строителството, и/или Строителство на сгради и съоръжения или еквивалентна съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „Електрическа“:**

- Експерт с висше образование, образователно-квалификационна степен магистър/бакалавър или еквивалент по специалност „Електроинженер” или еквивалентна съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „В и К“:**

- Експерт с висше образование, образователно-квалификационна степен магистър/бакалавър или еквивалент по специалност "Водоснабдяване и канализация" (ВиК) или еквивалентна съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „Отопление, вентилация и климатизация“:**

- Експерт с висше образование, образователно-квалификационна степен магистър/бакалавър или еквивалент по специалност "Топлотехника"/„Топлоенергетика” или еквивалентна съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „Енергийна ефективност“**

- Експерт „Енергийна ефективност” или еквивалентна съгласно действащите нормативни документи, с висше образование – инженерна специалност, образователно-квалификационна степен магистър/бакалавър или еквивалент съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „Вертикална планировка“**

- Експерт „Вертикална планировка” или еквивалентна съгласно действащите нормативни документи, с висше образование – инженерна специалност, образователно-квалификационна степен магистър/бакалавър или еквивалент съгласно действащите нормативни документи, относими към професионалната квалификация; опит в проектирането на минимум 2 обекта.

o **Част „План за безопасност и здраве“**

- Експерт по част „План за безопасност и здраве”; с висше образование – инженерна специалност, образователно-квалификационна степен магистър/бакалавър или еквивалент съгласно действащите нормативни документи, относими към професионалната квалификация; Експертът следва да притежава удостоверение за преминат курс на обучение, съгласно Закона за здравословните и безопасни условия на труд; опит в проектирането на минимум 2 обекта.

**Екип СМР:**

- **Технически ръководител**: строителен инженер специалност ПГС или еквивалентна/ строителен техник с придобита квалификация. Лицето посочена за технически ръководител следва да отговаря на изискванията на чл. 163а (1) от ЗУТ. Посоченият експерт следва да притежава опит като ръководител на обект на поне един договор за извършване на СМР, сходен с предмета на поръчката и/или 1 година опит като технически ръководител;

- **Отговорник по качеството**: следва да има придобита професионална квалификация;

- **Координатор по безопасност и здраве**: следва да има придобита професионална квалификация.

- **Минимум 8 бр. работници – специалисти**:

- дограмаджия - 2;

- монтажист – метални конструкции – 2;

- заварчик – 2;

- ВиК специалисти – 1;

- Електро специалист - 1.

Техническия ръководител **може** да изпълнява функциите на координатор по безопасност и здраве и отговорник по качеството, ако притежава необходимия професионален опит и придобита професионална квалификация.

През последните 5 (пет) години (считано от датата за подаване на оферти) участникът да е изпълнил успешно **един договор за проектиране** на сгради с метална конструкция **и един договор за строителство** на сграда с метална конструкция, като договорите общо следва да бъдат еквивалентни като обем на изпълняваните дейности в настоящата процедура.

Участниците следва да разполагат със **собствена или наета техника** за изпълнение на дейностите по поръчката. Всички дейности, предвидени в проекта, следва да бъдат обезпечени с необходимата техника за изпълнението им.Участникът трябва да разполага със следното минимално техническо оборудване за изпълнението на поръчката:

- Товарни автомобили – 2 бр.;

- Комбиниран багер – 1бр.;

- Скеле – 100 м2;

- Гайковерт – 1 бр.

- Ударнопробивна машина – 3 бр.;

- Перфоратор – 2 бр.;

- Електрожен – 2 бр.;

- Електроагрегат – 1 бр.;

- Машина за терм. лепене на полипропиленови тръби – 1 бр.

- друга техника и оборудване по преценка на участника.

**ИЗГОТВИЛ:**

**инж. Г. Тупанкова**

*гл. експерт отдел СИ*